**Pakalpojumu sniegšanas kārtība pacientiem ar aizdomām par onkoloģisku slimību**

**vai diagnosticētu onkoloģisku slimību**

1. IZPILDĪTĀJS ievēro šo kārtību, nosūtot vai sniedzot valsts apmaksātu veselības aprūpes pakalpojumu pacientiem ar aizdomām par onkoloģisku saslimšanu, t.i. “Zaļā koridora”[[1]](#footnote-2) un “Dzeltenā koridora”[[2]](#footnote-3) ļaundabīgo audzēju primāro vai sekundāro diagnostiku, kā arī prioritāros pakalpojumus[[3]](#footnote-4) pacientiem ar ļaundabīgā audzēja diagnozi.
2. IZPILDĪTĀJS, izsniedzot nosūtījumu atbilstoši šīs kārtības pielikumā pievienotās tabulas nosacījumiem, nosūtījumā norāda:
   1. pacienta sūdzības un slimības simptomus;
   2. fizikālās atradnes datus, kas apliecina aizdomas par noteiktas lokalizācijas onkoloģisko  slimību;
   3. datus no veiktiem izmeklējumiem, kas liecina par onkoloģisko  slimību, ja tādi ir pieejami.
3. IZPILDĪTĀJS informē pacientu, ka, veicot pierakstu uz nozīmēto izmeklējumu, jāsniedz informācija izvēlētai ārstniecības iestādei, ka izmeklējums tiks veikts “Zaļā koridora”, “Dzeltenā koridora” vai prioritāro pakalpojumu ietvaros un uz nosūtījuma ir atbilstošā pazīme.
4. IZPILDĪTĀJS konsultācijas un izmeklējumu slēdzienus – epikrīzi ievada Vienotās veselības nozares elektroniskās informācijas sistēmā (turpmāk – VVIS) 5 dienu laikā no apraksta sagatavošanas dienas.
5. IZPILDĪTĀJS, sniedzot pakalpojumu, ievēro dokumentos “Apmaksas nosacījumi ļaundabīgo audzēju primārās diagnostikas izmeklējumiem” un “Apmaksas nosacījumi ļaundabīgo audzēju sekundārā diagnostikas izmeklējumiem”, kas publicēti DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā  “Profesionāļiem” > “Līgumu dokumenti” noteikto.
6. IZPILDĪTĀJS nodrošina pacientu plūsmas organizāciju atbilstoši šīs kārtības pielikumā pievienotajā tabulā minētajiem nosacījumiem, kas ir veidoti saskaņā ar:
   1. dokumentu “Personu nosūtīšanas kārtība uz valsts apmaksātiem veselības aprūpes pakalpojumiem”, kas publicēta DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā  “Profesionāļiem” > “Līgumu dokumenti”;
   2. dokumentu “Veselības aprūpes pakalpojumu gaidīšanas rindu veidošanas kārtība”, kas publicēta DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā  “Profesionāļiem” > “Līgumu dokumenti”.

Pielikums pie kārtības “Pakalpojumu sniegšanas kārtība pacientiem ar aizdomām par onkoloģisku slimību

vai diagnosticētu onkoloģisku slimību”

|  |  |  |  |  |  |  |  |
| --- | --- | --- | --- | --- | --- | --- | --- |
| N.p.k. | Nosūtīšanas mērķis | Pamatdiagnoze | Pazīme nosūtījumā | Nosūtītājs | Pakalpojumu sniedzējs | Pieraksta veicējs | Pakalpojuma saņemšanas laiks |
| 1. | “Zaļā koridora” ļaundabīgo audzēju primāra diagnostika | Z03.100 -Z03.197 | Nav | Atbilstoši noteiktiem algoritmiem\*:   * ģimenes ārsts; * ginekologs; * ieslodzījumu vietas ārsts; * specializēto\*\* onkoloģisko iestāžu speciālists, t.sk. skaitā, ja pakalpojumus saņem par maksu[[4]](#footnote-5) | Jebkura ārstniecības iestāde | Pacients | 10 darba dienu laikā no pieraksta brīža |
| 2. | “Zaļā koridora” ļaundabīgo audzēju sekundāra diagnostika | Z03.100 -Z03.197  Vai pēc morfoloģiskā apstiprinājuma C00-C97 | Nav | Atbilstoši noteiktiem algoritmiem\*:   * ģimenes ārsts; * ginekologs; * ieslodzījumu vietas ārsts; * specializēto\*\* onkoloģisko iestāžu speciālists, t.sk. maksas speciālists. | Rīgas Austrumu klīniskā universitātes slimnīca,  Paula Stradiņa klīniskā universitātes slimnīca,  Daugavpils reģionālā slimnīca,  Liepājas reģionālā slimnīca | Ārstniecības persona | Pirmreizējo speciālista konsultāciju nodrošina 10 darba dienu laikā no pieraksta brīža.  Viena mēneša laikā no pirmreizējas speciālista konsultācijas nodrošina visus diagnostiskos pakalpojumus, t.sk. konsīliju par terapijas taktikas pieņemšanu. |
| 3. | Prioritārie pakalpojumi pacientiem ar ļaundabīga audzēja diagnozi (ārstēšanas un dinamiskās novērošanas posmā) | C00-D09 vai D37-D48 | Prioritārs | Atbilstoši dinamiskās novērošanas plānam:   * ģimenes ārsts; * speciālists | Jebkura ārstniecības iestāde | Pacients | Prioritāri resursu ietvaros |
| 4. | “Dzeltenā koridora” ļaundabīgo audzēju recidīvu primāra diagnostika | C00-C97 | Recidīvs | Nosūtījumā norāda recidīva pazīmes\*:   * ģimenes ārsts; * speciālists | Jebkura ārstniecības iestāde | Pacients | 10 darba dienu laikā no pieraksta brīža |
| 5. | “Dzeltenā koridora” ļaundabīgo audzēju recidīvu sekundāra diagnostika | C00-C97 | Recidīvs | Nosūtījumā norāda informāciju par atradni, kas liecina par recidīvu\*:   * ģimenes ārsts; * speciālists. | Rīgas Austrumu klīniskā universitātes slimnīca,  Paula Stradiņa klīniskā universitātes slimnīca,  Daugavpils reģionālā slimnīca,  Liepājas reģionālā slimnīca | Ārstniecības persona | Pirmreizējo speciālista konsultāciju nodrošina 10 darba dienu laikā no pieraksta brīža.  Viena mēneša laikā no pirmreizējas speciālista konsultācijas nodrošina visus diagnostiskos pakalpojumus, t.sk. konsīliju par terapijas taktikas pieņemšanu. |

1. Zaļais koridors – ļaundabīgo audzēju diagnostikie izmeklējumi un speciālistu konsultācijas (pakalpojumi), kas tiek apmaksāti virs kvotas un pakalpojumu sniedzējiem jānodrošina 10 darba dienu laikā no pieraksta brīža. [↑](#footnote-ref-2)
2. Dzeltenais koridors – ļaundabīgo audzēju recidīvu diagnostikie izmeklējumi un speciālistu konsultācijas (pakalpojumi), kas tiek apmaksāti virs kvotas un pakalpojumu sniedzējiem jānodrošina 10 darba dienu laikā no pieraksta brīža. [↑](#footnote-ref-3)
3. Onkoloģiskās slimības ārstēšanā iekļautie pakalpojumi, tai skaitā specifiskā ārstēšana, speciālistu konsultācijas, izmeklējumi un dienas stacionārs. Kā arī dinamiskās novērošanas plānā iekļautās speciālistu konsultācijas, izmeklējumi. Pakalpojumu sniedzējam šie pakalpojumi tiek apmaksāti pēc principa: nauda seko pacientam (virs kvotas). [↑](#footnote-ref-4)
4. Maksas pakalpojums – veselības aprūpes pakalpojums, kurš nav iesniegts apmaksai Nacionālajā veselības dienestā

   \*Pieejams DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā  “Profesionāļiem” > “Līgumu dokumenti”;

   \*\* Rīgas Austrumu klīniskā universitātes slimnīca, Paula Stradiņa klīniskā universitātes slimnīca, Daugavpils reģionālā slimnīca, Liepājas reģionālā slimnīca [↑](#footnote-ref-5)